b'\n_START_ARTICLE_\nIskra EMZ 1001\n_START_PARAGRAPH_\nEMZ 1001, prvi mikroprocesor ili mikropreradnik proizveden u Sloveniji (tada SR Sloveniji) te ujedno u tada\xc5\xa1njoj SFR Jugoslaviji. Proizvelo ga je poduze\xc4\x87e \xe2\x80\x9eIskra\xe2\x80\x9d (slov. Delovna organizacija\xc2\xa0\xc2\xbbIskra\xc2\xab\xc2\xa0\xe2\x80\x94 industrija elementov za elektroniko, n.\xc2\xa0sol.\xc2\xa0o. kra\xc4\x87e DO Iskra Elementi n.\xc2\xa0sol.\xc2\xa0o.) sa sjedi\xc5\xa1tem u Ljubljani.\n_START_SECTION_\nPovijest\n_START_PARAGRAPH_\nIskra je zapo\xc4\x8dela razvoj novog mikropreadnika 1975. godine u suradnji s Elektrotehni\xc4\x8dim fakultetom u Ljubljani te sa ameri\xc4\x8dkom tvrtkom American Microsystems Inc (AMI) (kasnije AMI Semiconductor). Po\xc5\xa1to Iskra nije posjedovala dovoljno naprednu opremu za izradu mikroprocesora i u to vrijeme nije bilo mogu\xc4\x87e uvesti tu opremu zbog blockade od strane zapadnih zemalja zbog Comecon blockade, nakon uspje\xc5\xa1nog razvijanja ovog mikroprocesora posao je bio podijeljen tako \xc5\xa1to je AMI proizvodio silicijske plo\xc4\x8dice, dok je Iskra vr\xc5\xa1ila zavr\xc5\xa1no ispitivanje mikropreradnika. Isto tako prije nego \xc5\xa1to su se mikropreradnici EMZ 1001 pojavili na jugoslavenskom tr\xc5\xbei\xc5\xa1tu, oni su se pojavili na zapadnom tr\xc5\xbei\xc5\xa1tu 1977. i nosili su naznaku AMI S2000. Prema iscurenim telegramima s wikileaks Iskra je puno puta kontaktirala ameri\xc4\x8dke politi\xc4\x8dke prestavnike da be se ovaj mikropreradnik mogao proizvodiiti u AMIu te da se dozvoljavao izvoz gotovih proizvoda u Jugoslaviju. U rujnu 1978. Iskra Commerce je izdala katalog Iskra \xe2\x80\x93 Industrija elementov za elektroniko \xe2\x80\x93 Mikroelektronika gdje se spominje mikrora\xc4\x8dunalnik EMZ 1001. a poslje su proizvodni primjerci proizvedeni u Iskirnoj tvornici i prodavani na jugoslavenskom tr\xc5\xbei\xc5\xa1tu 1979. Kod razvoja ovog mikropreradnika ameri\xc4\x8dki partner u ovom razvoju trebao je obaviti prijenos te tehnologije proizvodnje no ovo je bilo ko\xc4\x8deno puno puta bila je potrebna dozvola od ameri\xc4\x8dke dr\xc5\xbeave koja je strogo kontrolirala prijenos odre\xc4\x91enih tehnologija prema zemljama van zapadne politi\xc4\x8de domene, \xc5\xa1to je bila uobi\xc4\x8dajena praksa za vrijeme Hladnog rata. godine. Mikroprocesor poslije nije do\xc5\xbeivio ve\xc4\x87u primjenu, zbog slabe programske podr\xc5\xa1ke, nerazvijenog tr\xc5\xbei\xc5\xa1ta i cijene. Ako se mikropreradnik EMZ 1001 usporedi s mikropreradnicima svog vremena, iako je bio napredan u mnogim pogledima, i \xc5\xa1to po arhitekturi je bio fleksibilan, po svojim performansama kaskao je iza mikroprocesora koji su se pojavili u sli\xc4\x8dno vrijeme kao Zilog Z80 (1976.), Intel 8080 te MOS 6502. EMZ 1001 bio je puno sporiji od svojih vr\xc5\xa1njaka, nisku memoriju, i 4 bitnu arhitekturu. Isto tako tada\xc5\xa1nje jugoslavensko tr\xc5\xbei\xc5\xa1te nije imalo mnogo sposobnih manjih inovativnih tvrtki koje bi mogle razviti nove proizvode zasnovane na EMZ 1001.\n_START_SECTION_\nUporaba\n_START_PARAGRAPH_\nMikroprocesor EMZ 1001 bio je namijenjen ku\xc4\x87anskim ure\xc4\x91ajima, elektroni\xc4\x8dkim vagama, mjernim instrumentima, elektroni\xc4\x8dkim igrama (automati za igru), blagajnama, registratorima doga\xc4\x91aja, jedinicama za sabiranje (skupljanje) uzorkovanih podataka, programatorima (d\xc5\xbeepni kalkulatori), telekomunikacijski ure\xc4\x91aji i sl.'